郯
『春秋左氏伝』昭公十七年:郯子来朝,公与之宴。昭子(叔孫婼)問焉,曰:「少皞氏鳥命官,何故也?」郯子曰:「吾祖,我知之。...我高祖少皞摯之立也,鳳鳥適至,故紀于鳥,為鳥師而鳥名:鳳鳥氏,暦正也;玄鳥氏,司分者也;伯趙氏,司至者也;青鳥氏,司啓者也;丹鳥氏,司閉者也。祝鳩氏,司徒也;鴡鳩氏,司馬也;鳲鳩氏,司空也;爽鳩氏,司寇也;鶻鳩氏,司事也。五鳩,鳩民者也。五雉為五工正,得器用,正度量,夷民者也。九扈為九農正,扈民无淫者也。」